En mindre grad af halsbrand er en af de – heldigvis midlertidige – tildragelser, mange kommer til at stifte bekendtskab med under graviditeten. Men der er heldigvis noget, du kan gribe til for at mindske generne.
Indtag drikkevarer med kalcium, fx mælk og yoghurt. Det neutraliserer mavesyren og lægger sig som en hinde i spiserøret, så opstødene ikke svier.
Spis fødevarer, der er syreneutraliserende som fx bananer og mandler.
Mange har erfaringer med, at groft brød kan lindre halsbrand.
Medicin mod refluks kan også hjælpe gravide med halsbrand (se herunder).